**PETAK, 20.3.2020.**

 **Dragi moji učenici!**

 **Dan po dan i evo nas na kraju prvog tjedna nastave na daljinu. Vidim da ste se dobro snašli. Današnje zadatke s televizije vezane uz istraživanje vode ne morate rješavati ni pisati zadani sastavak (monolog kapljice vode smo već prošle godine pisali). Zavirit ćemo malo u našu čitanku i zaigrati kvizove. Riješite sljedećih nekoliko zadataka, a onda uživajte sa svojima u vikendu. Naravno, pješačenjem pozdravite proljeće i mahnite prvom potoku uz čestitke povodom Svjetskog dana voda.**

 **Popijte koju čašu vode više!**

**HRVATSKI JEZIK**

Zabavite se uz osmosmjerku koju možete zaigrati na poveznici:

<https://www.bookwidgets.com/play/JMKT42>

Pogledajte prilog na YouTubeu:

<https://youtu.be/svqFTruZ5qQ>

Pročitajte tekst *Svjetski dan voda* u čitanci, na 164. strani. U bilježnicu upišite naslov, ime i prezime autora i datum te odgovorite na ova pitanja:

 1. Kojeg datuma obilježavamo Svjetski dan voda?

 2. Pronađite rečenice koje govore o važnosti vode i prepišite ih.

**LIKOVNA KULTURA**

Izradite plakat na papiru (veličine po svom izboru, može biti A4 format) na temu Svjetski dan voda. Neka tvoj plakat ima snažne poruke o važnosti čuvanja voda.

**MATEMATIKA**

Ponovili smo pisano dijeljenje jednoznamenkastog broja.

Još istražujemo crtanje pravokutnika i kvadrata. Pogledaj prilog na YouTubeu:

[https://youtu.be/XbZztt5pnKA](https://youtu.be/XbZztt5pnKA%20)

Nacrtaj u bilježnicu.

a) Pravokutnik: a = 3 cm b = 7 cm

b) Pravokutnik: a = 5 cm b = 25 mm

c) Kvadrat: a = 65 mm

d) Kvadrat: a = 38 mm

Nemojte zaboraviti označiti vrhove i stranice.

 Čuvajte se, perite ruke i budite mi dobro.

 učiteljica Pavica